Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat Etelä-Afrikka (AKT-EU/2144/97/lopull.)

AKT-EU-edustajakokous, joka

kokoontui Brysselissä 17. 20. maaliskuuta 1997,

palauttaa mieliin aikaisemmat päätöslauselmansa Etelä-Afrikan ja Euroopan unionin välisten suhteiden tulevaisuutta koskevien kahdenvälisten neuvottelujen etenemisestä,

A. myöntää, että Etelä-Afrikassa vallitsee edelleen suuri köyhyys ja alikehittyneisyys apartheidajan perintönä,

B. on tyytyväinen virallisten neuvottelujen käynnistymiseen Euroopan unionin ja Etelä-Afrikan välillä kauppaa, kalastusta sekä viinejä ja alkoholeja koskevista sopimuksista sekä Etelä-Afrikan varauksellisesta liittymisestä Lomén yleissopimukseen kuluvan vuoden aikana, ja ottaa huomioon, että näiden sopimusten sisällön on heijastettava Euroopan unionin 19. huhtikuuta 1994 antamien sekä Etelä-Afrikkaa että eteläistä Afrikkaa voimakkaasti tukevien julkilausumien sekä syyskuussa 1994 annetun Berliinin julistuksen sisältöä,

C. on tyytyväinen Euroopan unionin näiden neuvottelujen linjan mukaisesti antamaan julkilausumaan, jossa tuetaan asteittaisen kauppa- ja kehityssopimuksen tekemistä Etelä-Afrikan kanssa, ja tuo esiin vakaumuksensa siitä, että kaikkien Euroopan unionin ja Etelä-Afrikan välillä tehtävien kauppasopimusten on perustuttava Euroopan unionin ja Etelä-Afrikan talouksien välisten koko- ja kehityserojen tunnustamiseen ja osapuolten suhteelliseen merkitykseen toistensa kauppakumppaneina,

D. toteaa, että neuvotteluissa Etelä-Afrikan liittymisestä Lomén yleissopimukseen on edistytty huomattavasti Etelä-Afrikan hallituksen annettua neuvotteluvaltuutuksen, jolla tähdätään kauppa- ja kehityssopimukseen Euroopan unionin esittämän vapaakauppa-alueen sijasta,

E. myöntää, että vaikka Euroopan unionin luettelo tullittomista tuotteista vastaa vain 4 prosenttia kaikista Etelä-Afrikasta tuotavista tuotteista, se kattaa kuitenkin noin 40 prosenttia niistä tuotteista, joista Etelä-Afrikka voi hyötyä vapaakauppasopimuksessa,

F. on huolestunut siitä, että Etelä-Afrikkaa koskevan Lomén pöytäkirjan hyväksyminen EU:ssa ja Euroopan unionin ja Etelä-Afrikan välisestä kalastussopimuksesta käytävien neuvotteluiden eteneminen on kytketty toisiinsa,

G. tuo esiin varauksettoman tukensa ponnisteluille, joilla pyritään varmistamaan, että jokaisessa sopimuksessa otetaan asianmukaisesti huomioon mahdolliset vaikutukset eteläisen Afrikan alueeseen ja erityisesti muihin eteläisen Afrikan tulliliiton jäsenvaltioihin sekä Eteläisen Afrikan kehitysyhteisöön,

H. on huolestunut viivästyksistä Euroopan unionin ja Etelä-Afrikan kauppaneuvottelujen alueellisia vaikutuksia käsittelevästä komission rahoittamasta tutkimuksesta saatujen tulosten levittämisessä,

I. on syvästi huolestunut EU:sta Etelä-Afrikkaan suuntautuneen tuetun naudanlihan viennin aiheuttamista tulonmenetyksistä koko Etelä-Afrikan naudanlihasektorilla ja toteaa, että näiden tukien seurauksena EU:n naudanlihan tullivapaahinta on noin puolet etelä-afrikkalaisen naudanlihan tukkuhinnasta;

1. Pyytää Euroopan unionin neuvostoa myöntymään Etelä-Afrikan hallituksen pyyntöön, että kauppasopimusneuvotteluja ja Lomén yleissopimukseen liittymistä ei kytkettäisi toisiinsa;

2. Pyytää komission neuvottelijoita tekemään kaikkensa, jotta neuvottelut Etelä-Afrikan varauksellisesta liittymisestä Lomén yleissopimukseen saataisiin päätökseen AKT-EU-neuvoston kokoukseen mennessä, joka pidetään Luxemburgissa 24. ja 25. huhtikuuta 1997;

3. Pyytää, että kaikki Euroopan unionin ja Etelä-Afrikan väliset kauppasopimukset laadittaisiin sisällöltään epäsymmetrisemmiksi;

4. Kehottaa Euroopan unionin yleisten asiain neuvostoa hylkäämään kaikenlaiset kytkökset ja hyväksymään kauan odotetun Lomén pöytäkirjan Etelä-Afrikan liittymisestä Lomén yleissopimukseen siten, että liittyminen olisi mahdollista seuraavassa AKT-EU-neuvoston kokouksessa, jotta Etelä-Afrikka pääsisi osalliseksi Lomén yleissopimuksen 364 artiklan säännösten soveltamisesta;

5. Pyytää Euroopan unionia myöntämään Etelä-Afrikalle oikeuden tehdä tarjouksia sekä 7. ja 8. EKR:ään liittyen;

6. Kehottaa AKT-EU:n tulliyhteistyökomiteaa kumulaatiosääntöihin liittyen määrittelemään nopeasti ja selkeästi käsitteen "ad hoc" siten, että se edistää alueellisia investointivirtoja Etelä-Afrikasta eteläiseen Afrikkaan;

7. Pyytää komissiota toimittamaan kaikille yhteisen edustajakokouksen jäsenille kappaleet Euroopan unionin ja Etelä-Afrikan välisten kauppaneuvottelujen alueellisista vaikutuksista tehdystä tutkimuksesta;

8. Pyytää komissiota tekemään konkreettisia ehdotuksia, joiden avulla voidaan ratkaista lopullisesti kysymys mukautuskustannuksista, joita BLNS-maille aiheutuu Euroopan unionin ja Etelä-Afrikan vastavuoroisen kauppasopimuksen seurauksena;

9. Katsoo, että eteläisen Afrikan tasapainoisen alueellisen kehityksen vuoksi tullit olisi poistettava vasta, kun Eteläisen Afrikan kehitysyhteisön (SADC) naapurimaista tuotavien tuotteiden tullit on poistettu, jotta naapurimaille saavat täyden hyödyn Etelä-Afrikan markkinoiden tullivapaudesta;

10. Pyytää komissiota paneutumaan huolellisesti kysymykseen tullien poistamisen tullien poistamishankkeen etenemisestä parhaillaan käytävissä kauppaneuvotteluissa Etelä-Afrikan kanssa;

11. Pyytää Euroopan unionin maatalousministereitä lopettamaan vientituen myöntämisen Etelä-Afrikan markkinoille vietävälle EU:n naudanlihalle Etelä-Afrikan hallituksen elokuussa 1996 esittämän pyynnön mukaisesti;

12. Kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle ja Etelä-Afrikan hallitukselle.